РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/161-14

27. јун 2014. године

Б е о г р а д

ЗАПИСНИК

СА 15. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 27. ЈУНА 2014. ГОДИНЕ

 Седница је почела у 09,15 часова.

 Седницом је председавао Зоран Бабић, председник Одбора.

 Седници су присуствовали чланови Одбора: Петар Петровић, Катарина Ракић, Александар Марковић, Олгица Батић, Милисав Петронијевић, Саша Максимовић, Душица Стојковић, Обрад Исаиловић, Љубиша Стојмировић, Дарко Лакетић и Драгана Баришић.

 Седници нису присуствовали чланови Одбора: Милан Кркобабић, Ђорђе Милићевић, Снежана Маловић, Весна Мартиновић и Верољуб Матић.

 На предлог председника, Одбор је једногласно утврдио следећи

Д н е в н и р е д:

 1. Разматрање Одлуке Републичке изборне комисије 02 Број: 013-905/14 од 25. јуна 2014. године, о додели мандата народног посланика ради попуне упражњеног посланичког места у Народној скупштини;

 2. Разно.

 **Прва тачка дневног реда**: Разматрање Одлуке Републичке изборне комисије 02 Број: 013-905/14 од 25. јуна 2014. године, о додели мандата народног посланика ради попуне упражњеног посланичког места у Народној скупштини

 Председник Одбора упознао је чланове и заменике чланова Одбора са садржином Одлуке Републичке изборне комисије 02 Број 013-905/14 о додели мандата народног посланика ради попуне упражњеног посланичког места у Народној скупштини и Уверења о избору народног посланика Душана Јанковића.

 Дискусије није било.

 На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

 Одбор је констатовао да је престанком мандата народном посланику Сањи Туцаковић, изабраној са Изборне листе АЛЕКСАНДАР ВУЧИЋ - БУДУЋНОСТ У КОЈУ ВЕРУЈЕМО (Српска напредна странка, Социјалдемократска партија Србије, Нова Србија, Српски покрет обнове, Покрет социјалиста), остало упражњено посланичко место у Народној скупштини, у складу са одредбом члана 88. Закона о избору народних посланика.

 Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

 Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и Уверење о избору народног посланика Душана Јанковића, изабраног са Изборне листе АЛЕКСАНДАР ВУЧИЋ - БУДУЋНОСТ У КОЈУ ВЕРУЈЕМО (Српска напредна странка, Социјалдемократска партија Србије, Нова Србија, Српски покрет обнове, Покрет социјалиста), и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

 Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Душану Јанковићу.

 За известиоца Одбора на седници Народне скупштине одређен је Зоран Бабић, председник Одбора.

 **Друга тачка дневног реда**: Разно

 У оквиру ове тачке дневног реда није било питања нити предлога.

\*\*\*

 Седница је завршена у 09,20 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић Зоран Бабић